cyanic-selkie/wikianc huggingface dataset:
Uusi romaani
Historia
Toisena uuden romaanin teoreetikkona esiintynyt Jean Ricardou järjesti vuonna 1971 Cerisyn kansainvälisessä kulttuurikeskuksessa uutta romaania käsitelleen kollokvion otsikolla Nouveau roman, hier et aujourd'hui. Cerisyn kollokviossa tehtiin ero ”uuteen uuteen romaaniin” (nouveau nouveau roman), jolla tarkoitettiin 1960-luvun kokeellista kirjoittamista, joka keskittyi varsinkin Tel Quel -aikakauslehden ja Philippe Sollersin ympärille. Tätä aihetta ovat käsitelleet Niilo Kauppi väitöskirjassaan Tel Quel: la constitution sociale d'une avant-garde (1991, myös englanniksi: The making of an avant-garde : Tel quel) ja Philippe Forest teoksessaan Histoire de Tel Quel 1960–1982, (1995).
Uuden romaanin kirjailijoista Claude Simon palkittiin Nobelin kirjallisuuspalkinnolla vuonna 1985. Alain Robbe-Grillet valittiin Ranskan akatemiaan vuonna 2004. Nathalie Sarraute on ainut kirjailija, joka jo elinaikanaan pääsi arvostettuun Gallimard-kustannusyhtiön La Pléiade –sarjaan, jossa julkaistiin hänen kootut teoksensa.
Kaukasianteeri
Koko ja ulkonäkö
Koiras painaa keväällä 820–1 005 g, keskimäärin 865 g, naaras 712–820 g, keskimäärin 766 g. Laji muistuttaa teertä, mutta koiras ei ole kiiltävä vaan mattamusta ja siinä on vähemmän valkoista, pyrstö ei ole yhtä huomattava. Uroksen korkeus voi olla noin 50 cm. Naaras on pienempi ja harmahtava.
Uusi romaani
Historia
Nouveau roman ei ole kirjallinen koulukunta, vaan kirjallisuudentutkijoiden keksimä luokitustapa, johon luetellaan vaihtelevasti kuuluvaksi myös sellaisia kirjailijoita kuin Samuel Beckett, Michel Butor, Marguerite Duras, Claude Mauriac, Claude Ollier ja Robert Pinget. Suomalaisia suuntauksen edustajia ovat muun muassa Pentti Holappa, Olli-Matti Ronimus ja Juha Mannerkorpi.
Kaukasianteeri
Lisääntyminen
Lajilla on pitkäkestoinen ja raju soidin keväisin. Naaras munii maassa olevaan pesäkuoppaan 2–10, keskimäärin 6,0 munaa, joita se hautoo 20–25 päivää. Poikaset kuoriutuvat samanaikaisesti ja ne ovat pesäpakoisia, jättäen pesän pian syntymänsä jälkeen. Ne lentävät auttavasti 10–14 päivää vanhoina ja ovat täysikokoisia noin kahden kuukauden iässä.
Viisikko
Viisikko on englantilaisen nuortenkirjailija Enid Blytonin kirjasarja, jossa rikosarvoituksia ratkaisee lapsiryhmä. 1940–1960-luvuilla kirjoitetut Viisikko-romaanit ovat tunnetuimpia Blytonin useista samankaltaisista kirjasarjoista. Ne ovat eniten myytyjä lastenkirjoja maailmassa.
Hahmot
Viisikon jäseniä ovat sisarukset Leo (engl. Julian), Dick ja Anne sekä heidän serkkunsa Pauli (George) – poikatyttö, jonka oikea nimi on Paula (Georgina), mutta hän haluaa, että häntä kutsutaan Pauliksi – ja hänen koiransa Tim, joka on lyhenne Timmystä. Sisarukset tulevat säännöllisesti viettämään lomaa maaseudulle setänsä ja tätinsä luokse. Joka kerta yhdessä ollessaan viisikko sekaantuu johonkin seikkailuun.
Enid Blyton on myöntänyt, että kirjan henkilöhahmoista Pauli muistuttaa eniten häntä itseään.
Elokuvat ja televisiosarjat
Viisikosta tehtiin kaksi tanskalaista elokuvaa: Viisikko ja vakoojat (De fem og spionerne, 1969, pohjautuu romaaniin Viisikon uudet seikkailut) ja  Viisikko pulassa (De fem i fedtefadet, 1970, pohjautuu samannimiseen romaaniin). Kirjasarjasta on tehty pari televisiosarjaa 1970- ja 1990-luvuilla. Vuosina 1978-1979 Viisikosta tehtiin suosittu televisiosarja, jota Suomessa esitti Mainostelevisio.
Symmetrinen matriisi
Symmetrinen matriisi on matriisi, joka on itsensä transpoosi. Siten A on symmetrinen jos
jolloin A:n on tietysti oltava neliömatriisi. Symmetrisen matriisin alkiot sijaitsevat symmetrisesti päädiagonaalin suhteen. Jos matriisin alkioita merkitään A = (aij), on kaikilla indekseillä i ja j. Esimerkiksi seuraava 3×3-matriisi on symmetrinen:
Kaikki lävistäjämatriisit ovat symmetrisiä, sillä kaikki niiden alkiot, jotka eivät ole lävistäjällä, ovat nollia. Matriisia sanotaan vinosymmetriseksi (engl. skew symmetric) jos sen vastamatriisi on A:n transpoosi eli
Symmetrisillä matriiseilla, ja niitä vastaavilla lineaarikuvauksilla, on muutama erittäin tärkeä ominaisuus:
Näillä ominaisuuksilla on keskeinen asema monissa sovelluksissa, esimerkiksi kvanttimekaniikassa.
Adl
Adl on islaminuskon käsite, joka tarkoittaa väljästi määriteltynä "oikeudenmukaisuutta". Arabian kielessä sitä voidaan käyttää esimerkiksi käsitteessä oikeusministeri, wazir al-adl (وزير العدل). Islamilaisessa teologiassa se tarkoittaa jumalaista rangaistusta.
Kraft Foods
pienoiskuva|Kraft Foodsin logo. Kraft Foods (nimetty James Lewis Kraftin mukaan) oli maailman suurin elintarviketeollisuuden yhtiö Unileverin ja Nestlén jälkeen. Kraft Foodsin pääkonttori sijaitsi Glenview'ssä, Chicagon liepeillä Yhdysvalloissa.
Vuonna 2012 Kraft Foods jakautui kahtia: Mondelez International -yhtiöksi ja Kraft Foods Group -yhtiöksi. Kraft Foods Group yhdistyi H. J. Heinz Companyn kanssa vuonna 2015 ja muodosti Kraft Heinz -yhtiön, josta tuli Pohjois-Amerikan kolmanneksi suurin elintarvikeyhtiö.
Samana vuonna 2012 Fazer osti takaisin Kraft Foodsille vuonna 2002 myymänsä Vantaalla toimivan keksintuotannon. Kauppaan sisältyivät muun muassa tuotemerkit Jyväshyvä ja Carneval.
Tunnettuja tuotemerkkejä
Suomessa tunnettuja tuotemerkkejä ovat muiden muassa:
Sakari Palsola
Sakari Markus Palsola (s. 9. kesäkuuta 1972 Oulu) on suomalainen ex-jääkiekkoilija.
Palsola on Oulun Kärppien kasvatti. Uransa aikuisten sarjoissa hän aloitti Kärppien joukkueessa silloisessa I-divisioonassa vuonna 1991. Kahden Kärppä-kauden jälkeen Palsola siirtyi Raumalle Lukon joukkueeseen ja samalla SM-liigaan. Peliaikaa hän sai kuitenkin vähän, ja hänet lähetettiin takaisin I-divisioonaan. Divisioonassa hän pelasi TuTon ja Kiekko-67:n joukkueissa. Kaudelle 1994–1995 Palsola sai jälleen mahdollisuuden Lukossa. Uraansa hän jatkoi Raumalla kauden 1997–1998 runkosarjan loppuun, kunnes hän siirtyi takaisin Kärppiin.
Kärpissä Palsola oli nostamassa joukkuetta takaisin pääsarjaan. Hän oli myös joukkueen kapteeni. Uransa hän lopetti Suomen mestaruuteen kauden 2004–2005 jälkeen.
Palsolan perheeseen kuuluu Eija-vaimo sekä kaksi lasta. Sakarin setä Jaakko Palsola valmensi Oulun Kärppiä kaudella 1988–1989.
Champfromier
Champfromier on kunta Ainin departementissa Rhône-Alpesin hallintoalueella Ranskassa. Kunnassa oli 593 asukasta vuoden 1999 väestönlaskennassa. Champfromierin pinta-ala on 32 neliökilometriä.
Guitar Hero III: Legends of Rock
Guitar Hero III: Legends of Rock on Activisionin julkaisema Guitar Hero -pelisarjaan kuuluva musiikkipeli. Peli julkaistiin vuonna 2007 Microsoft Windowsille, PlayStation 3:lle, PlayStation 2:lle, Xbox 360:lle, Mac OS:lle ja Wiille. Legends of Rock oli ensimmäinen myös tietokoneella pelattava Guitar Hero -peli.
Aikaisempien osien tapaan ideana on soittaa musiikkikappaleita peliä varta vasten suunnitellulla kitaraohjaimella, joka tulee pelin mukana. Ruudulle ilmestyy erivärisiä ”nappeja”, joihin yritetään osua kitaraohjaimella. Lisäksi pelissä on mukana kauan odotettu verkkomoninpeli, sekä ladattavaa lisäsisältöä.
Pelaaminen
Guitar Hero III: Legends of Rockissa on neljä vaikeusastetta: Easy, Medium, Hard ja Expert. Helpoimmalla vaikeusasteella (Easy) pelaajan ei tarvitse soittaa kuin kolmea näppäintä ja niitäkin hitaasti. Easy sopii parhaiten niille, jotka ovat vasta aloittaneet Guitar Heron pelaamisen. Keskitasolla (Medium) nappien määrä ja nopeus kasvaa ja pelattavien näppäinten määrä kasvaa neljään. Medium sopii niille, jotka ovat jo melko hyvin saaneet käsityksen pelistä. Vaikea taso (Hard) on paljon haasteellisempi kuin Medium. Hardissa pelattavia näppäimiä ovat kaikki viisi ja nappien määrä kasvaa entisestään. Pelin vaikein taso (Expert) on helppo taso vain näppäräsormisimmille ja rytmitajuisimmille pelaajille. Myös Expertillä pelissä on mukana kaikki napit, mutta Hardista nuotit myös etenevät nopeammin.
Pelissä on myös Rock-mittari, joka kertoo, kuinka hyvin pelaaja rokkaa. Jos pelaaja soittaa hyvin koko ajan, Rock-mittari pysyy vihreänä, mutta jos pelaaja alkaa tehdä virheitä, mittari alkaa laskea ja sen väri vaihtuu hitaasti (tai nopeasti) keltaiseen ja siitä punaiseen. Juuri ennen kuin mittari on aivan pohjalukemissa, se alkaa vilkkua ilmoittaen vaarasta. Jos mittari tippuu alas asti, on kappale hävitty ja sen voi aloittaa alusta jos haluaa. Jotta kaikki kappaleet eivät olisi mahdottomia, on peliin kehitetty ”Star power” – voimaa, jota pelaaja kerää tietyistä tähden muotoisista nappuloista. Pelaajan on osuttava kaikkiin peräkkäin oleviin tähdenmuotoisiin nappuloihin saadakseen Star poweria. Star power- moodi käynnistetään nostamalla ohjain pystyyn (voi tehdä myös painamalla selectiä). Star power lisää pistekertoimen kaksinkertaiseen sen hetkisestä kertoimesta. Esimerkiksi jos pistekerroin oli jo alun perin 4x, niin Star power lisää sen 8x:ään. Star power auttaa myös jos on pulassa esimerkiksi vaikeassa kitarasoolossa.
Yksinpeli
Guitar Hero III: Legends of Rockia voi pelata yksin tai kahdestaan. Yksin pelatessa voi pelata uramoodia, jossa pelaaja liittyy bändiin ja nousee sen kanssa maailman parhaaksi bändiksi. Uramoodin aikana pelaaja saa rahaa aina jokaisen kappaleen suorituksen mukaan. Jos pelaaja on jo soittanut saman kappaleen yhtä hyvin tai paremmin, hän ei saa siitä kuitenkaan rahaa. Palkintorahan määrä riippuu vaikeusasteesta; mitä haastavampi vaikeusaste on, sitä paremmin saa rahaa. Toinen vaihtoehto yksin pelatessa on ns. ”Quickplay”, jossa pelaaja voi soittaa minkä tahansa kappaleen, jonka on avannut. Quickplayssa ei kuitenkaan saa rahaa.
Kaksinpeli
Mukana on ensimmäistä kertaa pomotaistelut. Pomoina ovat Slash Guns N’ Rosesista ja Velvet Revolverista, Tom Morello Rage Against the Machinesta sekä Lou, peliä varten suunniteltu fiktiivinen hahmo. Pomotaistelut käydään tietokonetta vastaan samalla periaatteella kuin Battle Modessa toista pelaajaa vastaan.
Kitaraohjain
3. toukokuuta 2007 Activision vahvisti, että toisin kuin aiemmissa Guitar Heroissa, ohjain on langaton. PlayStation 3:n, Xbox 360:n ja Wiin ohjaimet ovat mallia Gibson Les Paul, PlayStation 2 -versiossa Kramer Striker. Windowsilla pelattaessa ohjain on Gibson Explorerin kaltainen. Kitaroiden ulkonäön pieni muokkaus tulee mahdolliseksi irrotettavien osien ansiosta. PlayStation 3:n, Xbox 360:n ja Wiin kitaraohjaimeen saa myös vaihdettavat kuoret jotka myydään erikseen. Kitarasta löytyy myös ”asentotunnistin”.
Kappaleet
Tavallisia kappaleita on 39, ”Boss Fight” -kappaleita on kolme, ”Quickplay exclusiveja” on kuusi ja bonuskappaleita 25. Ne tekevät yhteensä 73 kappaletta, joista 51 (70 %) on alkuperäisten artistien soittamia.
Neutriino
thumb|Ensimmäinen neutriinohavainto kuplakammiossa [[13. marraskuuta 1970.]] Neutriino on alkeishiukkanen, joka kuuluu fermioneihin, koska sen spin on ½. Neutriinon massa on hyvin pieni, mutta on todistettu ettei se ole täysin massaton, kuten aiemmin luultiin. Neutriinoa ei tule sekoittaa neutroniin.
Löytäminen
Beetahajoamisessa (-) neutroni   hajoaa protoniksi, elektroniksi   ja antineutriinoksi : Ennen neutriinon löytämistä näytti siis siltä, että beetahajoamisessa neutroni hajoaa vain protoniksi ja elektroniksi. Tällöin liikemäärä reaktiossa ei vaikuttanut säilyvän, sillä elektronin energiaspektri oli jatkuva. Vuonna 1930 Wolfgang Pauli päätteli, että beetahajoamisessa on synnyttävä myös kolmas hiukkanen, joka on sähköisesti neutraali ja jakaa energian elektronin kanssa, mikä mahdollisti elektronin jatkuvan energiaspektrin. Tätä hiukkasta kutsutaan nykyään neutriinoksi.
Kauan vaikutti siltä, ettei tätä "haamuhiukkasta" koskaan saada todennettua, mutta sitten oivallettiin, että ydinreaktorissa pitäisi teorian mukaan syntyä niin suuret määrät neutriinoja, että kokein oli mahdollista havaita niistä osa. Ensimmäisen havainnon niistä tekivät Clyde Cowan, Frederick Reines, F. B. Harrison, H. W. Kruse ja A. D. McGuire vuonna 1956. Tästä havainnosta Reinesille myönnettiin Nobelin fysiikanpalkinto vuonna 1995.
Neutriinot tulevat esiin valtavien klooripitoisten pesuainemäärien avulla, joissa silloin tällöin muuttuu klooriatomi neutriinon vaikutuksesta argonatomiksi. Nämä argonatomit voidaan kaapata talteen atomi atomilta. "Saalis" on tyypillisesti yksi argonatomi päivässä suuresta tankista seulottuna.
Vahvistettu oppiminen
Vahvistettu oppiminen on termi, joka on saanut alkunsa kasvuyritysten piiristä, mutta jota voidaan soveltaa yleisestikin.
Termillä tarkoitetaan oppimisprosessia, jossa kokeillaan hypoteesia ja vahvistetaan se mittaamalla tulos. Käänteisesti on kyse siitä, että ei uskota mitään ennen kuin asia on todistettu käytännössä. Vahvistamisella ehkäistään virheellisen tiedon pohjalta toimimista.
Neutriino
Havaitseminen
Neutriinot ovat erittäin läpitunkevia mutta vaarattomia alkeishiukkasia. Niillä ei ole sähkövarausta, joten niihin ei voida vaikuttaa magneetti- tai sähkökentillä ja painovoimankin vaikutus on mitätön. Koska neutriino tuntee vain heikon vuorovaikutuksen, neutriinot läpäisevät melkein kaiken aineen. On arvioitu, että vasta valovuoden paksuinen lyijyseinä kykenisi pysäyttämään puolet läpikulkevista neutriinoista. Neutriinoa ei voida havaita suoraan, mutta siitä voidaan tehdä havaintoja tutkimalla sen aiheuttamassa reaktiossa syntyneitä hiukkasia.
Vahvistettu oppiminen
Menetelmään kuuluu iteratiivisuus, jossa yksittäisten asioiden oppiminen tapahtuu osana isompaa ketjua oppimista ja testaamista opittujen asioiden oikeellisuuden vahvistamiseksi.
Neutriino
Havaitseminen
Yksi keino havaita neutriinoja on tutkia sen aiheuttamaa vuorovaikutusta; neutriinot vuorovaikuttavat aineen kanssa heikon vuorovaikutuksen kautta. Vuorovaikutuksen välittäjähiukkasina ovat W- ja Z-bosonit. Varattujen W-bosonien välittämiä reaktioita kutsutaan varattujen virtojen välittämiksi reaktioiksi, ja varauksettoman Z-bosonien välittämiä reaktioita neutraalin virran välittämiksi reaktioiksi (aivan kuten Kvanttisähködynamiikassa (QED < ), jonka välittäjähiukkasena toimii fotoni). Varatun virran kokevat ainoastaan elektronin neutriinot ja niiden antineutriinot, kun taas neutraalin virran kokevat kaikki neutriinot.
Vahvistettu oppiminen
Vahvistettu oppiminen on erityisen suosittua aloilla, joissa mittaaminen ja sitä kautta hypoteesien vahvistaminen on helppoa. Esimerkiksi selainpohjaisten sovellusten kehityksessä on helppo käyttää analytiikkaa ja tilastointia tosi-elämän tulosten mittaamiseen. Periaatetta voi toki soveltaa mihin tahansa, rajoittavana tekijänä on lähinnä hyvän mittarin keksiminen.
Neutriino
Havaitseminen
Toinen tapa havaita neutriinoita perustuu siihen, että neutriinon törmätessä vesimolekyyliin, irrottaa se molekyylistä elektronin. Elektroni voi tällöin edetä vedessä - väliaineessa - valonnopeutta suuremmalla nopeudella aiheuttaen Tšerenkovin säteilyä, joka voidaan havaita. Tällaista menetelmää käyttää ainakin japanilainen Super Kamiokande -ilmaisin, joka koostuu vesitankista ja valomonistinputkista, sekä Etelänapamantereella sijaitseva IceCube-ilmaisin.
Neutriinoja voidaan havaita myös radiokemiallisella menetelmällä käyttäen havaintoaineena esimerkiksi tetrakloorieteeniä. Osuessaan klooriyhdisteeseen neutriino muuttaa klooriatomin argoniksi ja vapauttaa elektronin:
.
Syntynyt argon on radioaktiivinen, jonka perusteella se voidaan havaita. Myös litiumia ja galliumia voidaan käyttää kloorin sijasta.
Auringon neutriinomysteeri
Auringossa pitäisi fuusioreaktiossa syntyä tietty määrä neutriinoja, mutta pitkän aikaa neutriinoilmaisimet havaitsivat vain murto-osan (1/4–1/3) odotetusta määrästä. Japanilaisten Tšerenkovin säteilyyn perustuvalla vesitäytteisellä Kamiokande-ilmaisimella tehdyissä mittauksissa saatiin neutriinovuoksi puolet odotetusta.
Kanadalaiset ja monet muut rakensivat taas uudentyyppisen ilmaisimen joka perustuu gallium-germanium-muutoksiin, joissa neutriino muuttaa harvakseltaan gallium-atomeja germanium-atomeiksi. Tällä menetelmällä havaittiin puolet odotetusta neutriinomäärästä.
Neutriino-oskillaatio
Nyt oli tullut selväksi, että joko Auringon malli tai neutriinomallin oletus on väärä. Arveltiin, että neutriino vaihtaa tyyppiään matkalla Auringosta Maahan, esimerkiksi siten, että elektronin neutriino muuttuu taun neutriinoksi. Tällöin ainoastaan elektronin neutriinot havaitseva kammio ei havaitse odotettua määrää neutriinoita tämän neutriino-oskillaatioksi kutsutun ilmiön takia.
Tässä mallissa neutriinojen makutilat eivät ole toisistaan riippumattomia, vaan ovat kombinaatioita massatiloista. Tällöin neutriinojen makutilat esiintyvät havaintohetkellä tiettynä kombinaationa. Matemaattisesti voidaan makutilat esittää massatilojen kombinaationa
missä massatilaan viittaa ja makutilaan Myöhemmin on makutilan paikka
Mikäli tuottopisteen ja havaintopisteen etäisyys on tarpeeksi pitkä, ei tyhjiöoskillaatiolla kuitenkaan ole merkitystä. Auringosta saapuvien neutriinojen kannalta on tällä kuitenkin merkitystä, jolloin puhutaan oskillaatiopituudesta.
Eri reaktioiden vuoksi tapahtuu myös vastaavanlainen ilmiö aineessa, jolloin elektronin neutriinojen massatilat sijaitsevat ylempänä myy- ja tau-neutriinoihin verrattuna. Olennaisin asia neutriinofysiikassa on selvittää tämä potentiaalin aiheuttama muutos neutriinon aaltofunktioon ja siten myös neutriinomaun selviämistodennäköisyyteen sen läpäistessä tutkittavan alueen. Neutriinoiden aika- ja paikkakehityksen määrää niiden liikeyhtälö
missä on 3x3 hamiltonin operaattori ja neutriinon aaltofunktio.
SNO ratkaisee neutriinomysteerin
Seuraavaksi kanadalaiset rakensivat SNO:n (Sudbury Neutrino Observatory), jonka tarkoitus oli ratkaista Auringon neutriinomysteeri. SNO on optinen neutriinoteleskooppi, jonka suuressa kammiossa on tuhansia tonneja erittäin puhdasta raskasta vettä. Raskaan veden deuterium-atomit (1 protoni, 1 neutroni) reagoivat kaikkiin kolmeen neutriinolajiin. SNO havaitsee neutriinoita kahdella eri tavalla. Ilmaisimessa elektronin neutriino voi muuttua elektroniksi ja muuttaa neutronin protoniksi, eli tämän reaktion tuloksena on elektroni ja kaksi protonia. Sen sijaan myonin, taun sekä myös elektronin neutriinot voivat potkaista deuterium-atomista protonin ja neutronin pois. Vertailemalla kahden eri tapahtuman lukumääriä SNO kykenee mittaamaan kunkin neutriinolajin vuon. Idean keksi Herb Chen.
Vuonna 2002 raportoitiin, että SNO-kokeen tuloksien perusteella on 99,999 prosentin varmaa, että neutriino vaihtaa lajiaan matkallaan Maahan.
Massa
Kanadalaisen SNO:n (<, ) tulokset ovat osoittaneet, että neutriinoilla on massa, joka muodostaa lukumäärän huomioon ottaen merkittävän osuuden maailmankaikkeuden massasta. Jo tätä ennen neutriinojen kriittiseksi massaksi oli arvioitu 50 elektronivolttia, sillä tätä suuremmilla massoilla maailmankaikkeus olisi jo romahtanut kasaan painovoiman vaikutuksesta. Kosmologisten havaintojen ja laboratoriomittausten avulla massa-arvio on tarkentunut muutaman elektronivoltin tai sen murto-osan tienoille. Vuonna 2012 käynnistynyt KATRIN-testilaitteisto pyrki selvittämään neutriinon massan tehden mittauksia väliltä 0,2–2 elektronivolttia.
Nopeus
Euroopan hiukkasfysiikan tutkimuskeskuksessa CERNissä kerättiin vuosina 2009, 2010 ja 2011 tietoa neutriinojen nopeudesta, joka tulosten perusteella vaikutti olevan valon nopeutta suurempi. Koetuloksien todettiin myöhemmin johtuneen laitteistoviasta. Kokeessa Sveitsistä lähetettiin myonin neutriinoja kohti 730 kilometrin päässä sijaitsevaa italialaista Gran Sasso Laboratory -asemaa, jossa OPERA-ilmaisin havaitsi neutriinot. Laskelmien mukaan neutriinot saapuivat OPERA-ilmaisimeen yli 60 nanosekuntia aiemmin kuin mitä valo olisi kulkenut saman matkan tyhjiössä. Tämä tarkoittaisi neutriinojen nopeuden olleen noin c  (noin 7,44 km/s) suurempi kuin valonnopeus.
OPERA:n tutkimusryhmä kuitenkin havaitsi pari koetuloksiin vaikuttavaa mahdollista virhetekijää. Ensimmäinen ongelma löytyi ajanmääritysoskillaattorissa liittyen GPS-laitteen synkronointiin. Ajanmääritysongelma voi lisätä neutriinojen havaittavaa matka-aikaa vähentäen ilmiötä valoa nopeammista neutriinoista. Toinen ongelma oli, että GPS-vastaanottimen ja koelaitteen kellon välinen kaapeli ei ollut kunnolla kiinnitetty. Tutkimusryhmän mukaan kaapeliongelma aiheutti sen, että neutriinoiden nopeus mitattiin luonnottoman suureksi. Koe toistettiin löysällä olleen tietoliikennekaapelin kiristämisen jälkeen ja neutriinoiden todettiin kulkevan valoa hitaammin.
Örn Arnarson
Örn Arnarson (s. 31. elokuuta 1981 Reykjavík) on islantilainen uimari, joka edusti kotimaataan kesäolympialaisissa kolme kertaa, 2000, 2004 ja 2008. Hänen paras sijoituksensa olympialaisissa on neljäs sija 200 metrin selkäuinnissa vuonna 2000.
Vuotta myöhemmin, pitkän radan MM-kilpailuissa 2001 Fukuokassa, Örn voitti hopeaa 100 metrin selkäuinnissa sekä pronssia 200 metrin selkäuinnissa. Lisäksi hän on voittanut uransa aikana kymmenen mitalia lyhyen radan EM-kilpailuissa.
Kölschin kieli
Kölsch on Kölnin kaupungin ympäristössä puhuttu kielimuoto, joka voidaan luokitella joko saksan murteeksi tai erilliseksi germaaniseksi kieleksi.
Kölschin tyypillisimmät tunnusmerkit ovat ”laulava” intonaation käyttö ja sananalkuisen g-äänteen korvaaminen j:llä. Yleisesti ottaen kieli on lähellä nykysaksaa ja sitä kuvataankin joskus ”möykkyiseksi yläsaksaksi” ( Hochdäitsch met Knubbel ). Kölschin varianteista arkikölsch ( Familienkölsch ) on nykyisin tyypillisin Kölnin kaupunkimurre. Harvinaisempi varsinaiskölsch ( Echt Kölsch ) muodostui sotien välisenä aikana Kölnin slummeissa ja jota suurin osa nykykölniläisistä pitää ”epäystävällisen” kuuloisena.
ISO 639 -standardissa kölsch luetaan erilliseksi kieleksi germaanisten kielten länsisaksalaiseen haaraan muun muassa limburgin, luxemburgin ja pennsylvaniansaksan rinnalle. Myös Glottolog-tietokannassa kölschiä käsitellään omana kielenään.
Kölschiä kirjoitetaan kirjasaksan tavoin latinalaisilla kirjaimilla. Kirjoituksessa otetaan useimmiten mallia saksan oikeinkirjoitussäännöistä. Monet kölschinkieliset kirjoittajat käyttävät Adam Wreden vuonna 1956 teoksessa Neuer Kölnischer Sprachsatz julkaisema oikeinkirjoitusta.
Sam Pollock
Samuel Patterson Smyth "Sam" Pollock OC, CQ (15. joulukuuta 1925 – 15. elokuuta 2007 Toronto, Kanada) oli kanadalainen urheiluvaikuttaja, joka tunnetaan etenkin NHL-joukkue Montreal Canadiensin toimitusjohtajana. Häntä pidetään yhtenä taitavimmista NHL-johtajista ja hänen aikanaan Montreal voittikin yhdeksän Stanley Cupia.
Montrealin organisaatioon Pollock siirtyi vuonna 1947. Tätä ennen hän oli mm. valmentanut teini-ikäisiä ja manageroinut softball-joukkuetta, jossa pelasi joitakin Montrealin pelaajia. Pollock toimi monissa pienemmissä töissä ennen siirtymistään toimitusjohtajaksi. Vuonna 1950 hän tarkkaili ja arvioi nuoria lahjakkuuksia Montrealille. Pollockin aikana Canadiensiin liittyvät juniorijoukkueet voittivat kaksi Memorial Cupia ja CHL-liigan Omaha Knights sarjansa mestaruuden. Montrealissa oltiin vakuuttuneita Pollockin pelaajanäkemyksestä ja hänet nimitettiin Frank J. Selken seuraajaksi seuran toimitusjohtajaksi
Pollock oli Montrealin toimitusjohtaja vuodet 1964–1978 ja tuona aikana seura voitti yhdeksän Staney Cupia. Hän teki ollessaan toimitusjohtajana monta merkittävää kauppaa, joilla sai hankittua tulevia tähtipelaajia Montrealiin. Pollock oli ensimmäisiä toimitusjohtajia, jotka tajusivat, että varaustilaisuudessa onnistuminen oli tärkeää seuran tulevaisuuden kannalta.
Hänen suurimpia hankintojaan olivat maalivahti Ken Dryden, jonka hän sai Boston Bruinsista kahta mitätöntä lupausta vastaan, ja hyökkääjä Guy Lafleur, jonka hän varasi draftin ensimmäisenä saatuaan vuoron California Golden Sealsilta vaihtokaupassa. Muita Pollockin Montrealiin tuomia pelaajia ovat mm. Larry Robinson, Steve Shutt ja Bob Gainey. Lisäksi Pollock oli suostuttelemassa valmentaja Scotty Bowmanin Montrealin valmentajaksi vuonna 1971. Pollock jätti Montrealin vuonna 1978.
Kanadan maajoukkueen johdossa Pollock oli vuoden 1976 Kanada-cupissa. Tuota joukkuetta monet jääkiekkoasiantuntijat pitävät kautta aikojen parhaimpana joukkueena. Vuodet 1995–2000 Pollock toimi baseball-joukkue Toronto Blue Jaysin toimitusjohtajana.
Pollock on saanut monia arvostettuja valintoja. Vuonna 1978 hänet valittiin Hockey Hall of Fameen ja lisäksi hän on Canadian Sports Hall of Famen jäsen. Vuonna 1985 Pollockille myönnettiin Kanadan korkein kunniamerkki, Order of Canada.
Pollock kuoli 15. elokuuta 2007 Torontossa.
Ranskan Grand Prix 1972
Ranskan Grand Prix 1972 oli Formula 1 -sarjan osakilpailu, joka ajettiin 2. heinäkuuta 1972 Circuit de Charade -radalla. Kilpailun voitti Jackie Stewart, jolle voitto oli kauden toinen.
Ungmennafélagið Víkingur
Ungmennafélagið Víkingur tai Víkingur Ólafsvík on jalkapalloseura Ólafsvíkin kaupungista. Seura pelaa kaudella 2018 Islannin toiseksi korkeimmalla sarjatasolla 1. deild karlassa.
Kahramanmaraş
Kahramanmaraş on kaupunki Turkissa ja Kahramanmaraşin maakunnan pääkaupunki. Kaupungissa on arviolta 475 793 asukasta (vuonna 2014).
Historia
Kaupunki oli 1100-luvulla eaa. heettiläisvaltio Gurgumin pääkaupunki. Kahramanmaraş perustettiin vuoden 1000 eaa. tienoilla heettiläiseksi kaupunkivaltioksi. Myöhemmin roomalaiset tunsivat kaupungin nimellä Germanica Caesarea. Arabialaiset valtasivat kaupungin vuonna 645. Kaupunki vaihtoi omistajaa useita kertoja seuraavien vuosisatojen aikana, kunnes Osmanien valtakunnan sulttaani Selim I valloitti sen noin vuonna 1515.
Turkin itsenäisyyssodan aikana vuonna 1920 ranskalaiset ja turkkilaiset taistelivat kaupungissa ja sen ympäristössä kolmen viikon ajan. Taistelussa turkkilaiset löivät ranskalaiset. Kaupungin nimi Maraş muutettiin tämän vuoksi vuonna 1973 muotoon Kahramanmaraş – kahraman tarkoittaa ”rohkeaa” turkin kielellä.
Talous
Kaupungissa tuotetaan ja sieltä viedään oliiviöljyä, mausteita ja tekstiilejä. Kahramanmaraş on Turkin merkittävimpiä tekstiilikaupunkeja. Kahramanmaraşiin ja sen elinkeinoelämään kuuluvat erottamattomasti myös perinteiset jäätelöt.
Koulutus
Kaupunkiin perustettiin Sütçü İmam -yliopisto vuonna 1992. Perustamisensa jälkeen yliopisto on kasvanut jatkuvasti ja siellä oli vuonna 2007 seitsemän tiedekuntaa.
Sirkkalinnut (suku)
Sirkkalinnut (Locustella) on sirkkalintujen heimoon kuuluva varpuslintusuku. Aiemmin suku luokiteltiin kuuluvaksi kerttujen heimoon.
Sirkkalinnut ovat pieniä kasvillisuuden kätköissä eläviä kerttuja. Ne ovat ruskeita, muutamat lajit tummajuovaisia. Ne paljastavat itsensä erikoisella laulullaan, joka lähes kaikilla lajeilla muistuttaa hyönteisen, lähinnä hepokattien ja heinäsirkkojen, sirinää. Ne asuvat mielellään lähellä vesistöä ja rakentavat pesänsä lähelle maata kasvillisuuden suojaan. Ne ovat muuttolintuja, jotka talvehtivat tropiikissa. Suomessa pesii säännöllisesti kaksi lajia: pensas- ja viitasirkkalintu.
Sirkkalintulajit
Luettelo perustuu BirdLife Suomen maailman lintujen suomenkieliseen nimistöön.) Luokittelujen eroavuuksista johtuen lajisto voi olla erilainen eri lähteissä.
Kinobioottinen luostari
thumb|200px|Pyhä Pakhomios, kristillisen kinobioottisen luostarielämän luoja. Koptilainen ikoni. thumb|200px|Kinobioottisen [[St. Gallenin luostarin pohjapiirros.]] Kinobioottinen (toisinaan näkee myös muotoa kenobiittinen ja siitä johdettua kenobia vrt. kinobia) tarkoittaa luostariperinteessä yhteisöä, joka painottaa yhteisasumista. Vastakohta kinobioottiselle on heremiittinen tai idiorytminen kilvoittelu eli munkkeuden (luostariasumisen) muoto, jossa munkit tai nunnat asuvat erakkoina yksinään (erakkolaisuus).
Huomattavimpia kinobioottisia luostareita on pääasiassa kristinuskossa ja buddhalaisuudessa.
Sana on johdettu kreikankielestä latinan kautta. Kreikan sanoista κοινός and βίος (koinos ja bios, jotka tarkoittavat "yhteisö" ja "elämä") tulee kreikan sana κοινοβιακόν (koinobiakon).
Euro Domino
pienoiskuva|Euro Domino -lippu Euro Domino oli maakohtainen junalippu, joka oikeutti lipun tyypistä riippuen 3-8 päivän matkustamiseen lipun ostajan valitseman maan junilla kuukauden aikana. Euro Domino -maita olivat Alankomaat, Belgia, Bulgaria, Irlanti, Iso-Britannia, Itävalta, Kreikka, Kroatia, Luxemburg, Makedonia, Marokko, Norja, Portugali, Puola, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Turkki, Unkari ja Venäjä. Lisäksi Euro Domino -lipun saattoi ostaa laivayhtiö Attican reiteille.
Euro Domino -lipun hinta määräytyi matkapäivien määrän, matkakohteen (maan), lipun ostajan iän sekä matkustusluokan mukaan. Lapset saivat normaaleista lippujen hinnoista n. 50 %:n alennuksen, seniorit (60+ v.) n. 15 %:n alennuksen ja nuoret (alle 26 v.) n. 25 %:n alennuksen 2. luokan hinnoista.
Euro Domino -lippujen myynti päättyi 31. maaliskuuta 2007 ja sen korvasi maakohtainen Interrail -kortti.
Madame Monsieur
Madame Monsieur on vuonna 2013 perustettu ranskalainen yhtye, jonka muodostavat Émilie Satt ja Jean-Karl Lucas. Yhtye edusti Ranskaa vuoden 2018 Eurovision laulukilpailussa kappaleella ”Mercy”.
Ura
4. marraskuuta 2016 Madame Monsieur julkaisi ensimmäisen studioalbuminsa nimeltä Tandem. Albumiin kuuluu singlet "You Make Me Smile", "Égérie", "See Ya", "Morts ou vifs", "Partir" ja "Tournera". 1. tammikuuta 2018 he vahvistivat osallistumisensa "Destination Eurovision 2018" -kilpailuun (Kilpailu jossa valittiin Ranskan vuoden 2018 euroviisuedustaja ja -kappale) kappaleella "Mercy". Kappale kertoo Mercy nimisestä tytöstä joka on syntynyt keskelle Euroopan pakolaiskriisiä. He esiintyivät kilpailun toisessa semifinaalissa, joka kuvattiin 9. tammikuuta 2018 ja joka lähetettiin televisiossa 20. tammikuuta 2018. Semifinaalissa he esittivät cover-version Mylène Farmerin "Désenchantéen" ja oman euroviisukappaleensa "Mercyn". Semifinaalissa he pääsivät finaaliin asti. Semifinaalin tulokset päättivät ranskankielinen raati sekä kansainvälinen raati. 27. tammikuuta 2018 he voittivat finaalin 186 pisteellä ja näin ollen edustivat Ranskaa vuoden 2018 Eurovision laulukilpailussa Lissabonissa, Portugalissa.
Vaikute
The Huffington Post sekä Wiwibloggs kuvailevat Madame Monsieurin musiikkityylin muistuttavan Christine and the Queensin musiikkityyliä.
Yksityiselämä
Émilie ja Jean-Karl menivät naimisiin vuonna 2015.
Chanay
Chanay on kunta Ainin departementissa Rhône-Alpesin hallintoalueella Ranskassa. Kunnassa oli 573 asukasta vuoden 1999 väestönlaskennassa. Chanayn pinta-ala on 18 neliökilometriä.
Chaneins
Chaneins on kunta Ainin departementissa Rhône-Alpesin hallintoalueella Ranskassa. Kunnassa oli 560 asukasta vuoden 1999 väestönlaskennassa. Chaneinsin pinta-ala on 13 neliökilometriä.
Knattspyrnufélagið Fram
Knattspyrnufélagið Fram on urheiluseura Reykjavíkin kaupungista. Seura on tunnettu erityisesti jalkapallosta ja käsipallosta. Seuran jalkapallojaosto pelaa kaudella 2017 Islannin toiseksi korkeimmalla sarjatasolla 1. deild karlassa. Fram on yksi Islannin menestyneimpiä jalkapalloseuroja 18 Islannin-mestaruudellaan.
Kaka
Kaka voi tarkoittaa ainakin seuraavia:
Hostelli
Hostelli on edullinen majoitusliike. Hostelleja ovat niin retkeilymajat, retkeilyhotellit kuin kesähotellitkin. Hostellit ovat avoinna kaikille, ja niitä ylläpitävät yleensä erilaiset yhteisöt ja yritykset. Hostellin hinta koostuu pelkästään vuodepaikasta, ja erilaisia lisäpalveluita voi ostaa tarvittaessa erikseen. Näitä ovat muun muassa aamiainen, lounas ja sauna. Osa hostelleista tarjoaa lisäksi harrastusmahdollisuuksia ja ohjelmapalveluja.
Osa hostelleista on auki vain kesäisin. Talvisin kesähostellit voivat toimia oppilasasuntoloina tai olla muussa käytössä. Osa ulkomailla toimivista hostelleista ei välttämättä majoita paikallisia asukkaita, jotta varsinaisille matkailijoille riittäisi majoitustilaa.
Voltaire (muusikko)
thumb|230px|Voltaire esiintymässä [[San Franciscossa vuonna 2005]] Voltaire, oikealta nimeltään Aurelio Voltaire Hernández (s. 25. tammikuuta 1967 Havanna, Kuuba) on amerikkalainen muusikko.
Voltaire vietti lapsuutensa New Jerseyssä perheensä kanssa, mutta hän ei nauttinut elostaan siellä. 17-vuotiaana hän muutti New Yorkiin. Voltaire on myös taitava animaatio- ja sarjakuvataiteilija, ja työskentelee professorina kuvataidekoulussa New Yorkissa.
Muusikon ura
Voltairen musiikin vaikutteet ovat peräisin eurooppalaisesta kansanmusiikista ja goottirockista. Hänellä on levytyssopimus maineikkaan darkwave-musiikkiin erikoistuvan Project Records -levymerkin kanssa, ja sen vuoksi Voltaire luokitellaan toisinaan myös darkwave-artistiksi. Voltaire luokitellaan useimmin dark cabaret -muusikoksi, sillä hänen musiikissaan on vaikutteita kabareesta. Lexicon Magazine -lehti on kuvaillut Voltairen tyyliä termillä "goth cabaret" ("goottikabaree"), ja jotkut arvostelijat luokittelevat Voltairea myös uudeksi aalloksi. Voltaire nimeää musiikkinsa vaikuttajikseen Rasputinan, Morrisseyn, Tom Waitsin, Cab Callowayn ja elokuvasäveltäjä Danny Elfmanin.
Yläasteikäisenä Voltaire soitti yhtyeessä First Degree. Tuolloin hän ihaili Duran Duran -yhtyettä mutta alkoi kuunnella goottirockyhtyeitä kuten Bauhaus ja The Cure.
Aikuisena Voltaire perusti yhtyeen, jossa soittimina olivat muiden muassa viulu, sello, rummut ja Voltaire itse laulajana sekä akustisen kitaran soittajana. Vuoden kuluttua Projekt Records kiinnitti yhtyeen, ja kesäkuussa 1998 yhtye julkaisi ensimmäisen albuminsa The Devil's Bris. Kaksi vuotta myöhemmin julkaistiin toinen albumi Almost Human.
Voltairen suosituimpiin kappaleisiin kuuluu "BRAINS!", joka tuotettiin Cartoon Network -ohjelmaan The Grim Adventures of Billy and Mandy (aiemmin Grim & Evil). Kappale soi jaksossa Little Rock of Horror. Voltaire kirjoitti myös kappaleen "The Land of the Dead" piirroselokuvaan Billy and Mandy's Big Boogie Adventure, jonka alussa kappale soi.
Star Trek -ihailijana Voltaire vierailee usein science fiction -tapahtumissa kuten I-CON ja Dragon Con, ja hän julkaisi neljän kappaleen ep-levyn nimeltä Banned on Vulcan. Ep-levy parodisoi Star Trek -sarjan hahmoja.
Voltaire on myös keulahahmo ja laulaja uusi aalto -yhtye The Oddzissa.
Herodesten hallitsijasuku
Herodesten hallitsijasuku hallitsi Juudeaa noin 37 eaa. – 44. Juudea oli tuolloin osa Rooman valtakuntaa ja kaikki suvun jäsenet eivät hallinneet kuninkaina.
Suvun hallitsijat
Herodeksen kuoltua hänen kolme poikaansa jakoivat isänsä valtakunnan. Augustus ei kuitenkaan halunnut antaa kenellekään heistä kuninkaan titteliä vaan he saivat hallita tetrarkkeina. Arkhelaos sai tittelin "etnarkki".
Iittalan rautatieasema
Iittalan rautatieasema on Hämeenlinnassa entisen Kalvolan kunnan alueella sijaitseva Suomen rataverkon liikennepaikka. Asemalla pysähtyvät pääkaupunkiseudun lähiliikenteen R-junat. Helsinkiin liikennöidään raiteelta 1 ja Tampereelle raiteelta 2.
Iittalan pysäkki perustettiin vuonna 1882 samannimiseen kylään, parin kilometrin päähän Kalvolan kirkosta. Pysäkin lähellä sijaitsi vuonna 1881 perustettu Iittalan lasitehdas. Pysäkki korotettiin asemaksi vuonna 1888. Alkuperäisen asemarakennuksen suunnitteli arkkitehti Knut Nylander, ja rakennusta laajennettiin myöhemmin. Asemalla vuonna 1940 sattunut onnettomuus vaati 31 ihmisen hengen. Kuurilassa lähellä Iittalaa sattui 1957 toinen onnettomuus.
Tavaramakasiini toimi Iittalassa sekä rautatie- että linja-autoasemana vuodesta 1973, jolloin huonokuntoiseksi todettu vanha asemarakennus myytiin huutokaupalla purettavaksi. Iittalan asema muutettiin miehittämättömäksi vuonna 1990, tavaraliikenne lopetettiin seuraavana vuonna ja liikennepaikan sivuraiteet purettiin vuonna 1997. Aseman vieressä oleva tavaramakasiini tuhopoltettiin vuonna 2003.
Hiidensalmi
Hiidensalmi on Lohjan 4. kaupunginosa. Se sijaitsee Lohjan keskustasta pohjoiseen, Anttilan ja Roution kaupunginosien välissä. Routiosta kaupunginosan erottaa samanniminen salmi Lohjanjärvessä. Kaupunginosia puolestaan yhdistää Hiidensalmen silta. Hiidensalmi alkaa etelässä Karstuntien ja Tytyrinkadun risteyksestä. Tytyrinkatu toimii Hiidensalmen ja Pappilan kaupunginosan rajana. Lännessä Hiidensalmi rajautuu Pitkäniemeen. Rajana toimii Lohjan satamarata ja Kiviniemenkatu. Vuoteen 1997 se oli Lohjan kaupungin pohjoisin kaupunginosa, kunnes Lohjan kunta liitettiin siihen. Niiden raja kulkikin Hiidensalmen sillalta.
Hiidensalmella pidettiin asuntomessut vuonna 2021. Alueen pohjoisosaan tullaan tulevaisuudessa rakentamaan lisää asuinrakennuksia.
Hiidensalmen ideakilpailu
Lohjan kaupunki järjesti syksyllä 2005 yleisen ideakilpailun alueen suunnittelusta. Kilpailun tavoitteeksi asetettiin 100 000 − 200 000 kerrosneliömetrin lisäys ja 2 000 − 3 000 uutta asukasta. Aluetta suunnitellaan toteutettavaksi 10–15 vuoden kuluttua. Kilpailuun esitettiin 29 ehdotusta.
Belfalas
pienoiskuva|350px|Belfalasin sijainti Gondorin kartalla Keski-Maan [[Kolmas Aika|kolmannella ajalla.]] Belfalas on maakunta Gondorin rannikolla J. R. R. Tolkienin luomassa Keski-Maan fantasiamaailmassa. Belfalasia hallitsevat Gondorin alaisuudessa Dol Amrothin suuriruhtinaat, Tarun sormusten herrasta tapahtumien aikaan Imrahil, kahdeskymmenestoinen suuriruhtinas.
Belfalasin lounaaseen työntyvä niemimaa sijaitsee nimeään kantavan suuren Belfalasin lahden rannalla Anduinin suistosta länteen. Niemimaan sisäosat ovat Tolkienin piirtämien karttojen mukaan vuoristoisia. Länsirannikolla sijaitsee Dol Amroth, suuriruhtinaiden kaupunki ja satama. Jossakin Belfalasia luoteessa rajaavan Morthond-joen rantamilla sijaitsee myös Lórienin haltioiden muinainen satama Edhellond, joka jäi käytöstä Kolmannen ajan toisen vuosituhannen lopulla.
Sphenacodon
Sphenacodon on sukupuuttoon kuollut synapsidisuku, joka kuuluu heimoon Sphenacodontidae. Se eli varhaisella permikaudella ja oli lihansyöjä. Sukuun luetaan kaksi Yhdysvalloista löytynyttä lajia: Sphenacodon ferox ja Sphenacodon ferocior. Lisäksi yksi Yhdistyneestä kuningaskunnasta löytynyt laji, ”Sphenacodon” britannicus (aikaisemmin ”Oxyodon” brittanicus), saattaa kuulua sukuun. 280px|pienoiskuva|vasen|Sphenacodon feroxin ja suuremman Sphenacodon ferociorin kokovertailu
Fylogenia
Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): 280px|pienoiskuva|vasen|Sphenacodon feroxin luuranko [[Field Museum of Natural Historyssä]]
Al-Ikhlas
Al-Ikhlas on Koraanin 112. suura. Siinä on 4 säettä. Suura on muodoltaan lähellä uskontunnusta ja sitä käytetään usein rukouksen yhteydessä.
Teksti
Jaakko Hämeen-Anttilan suomentamana suura kuuluu:
Tafsir -selitykset
Hämeen-Anttilan mukaan suura lienee suunnattu ympäröiviä pakanallisia monijumalia vastaan. ' Islam.com sivuston mukaan jotkut asiantuntijat sijoittavat tämän suuran Medinan aikaan kuuluvaksi ja uskovat, että se ilmoitettiin vastaukseksi muutamien juutalaisten kirjanoppineitten kysymykseen Jumalan olemuksesta. Yleensä se sijoitetaan Mekassa ilmoitettujen suurien varhaiseen ryhmään.
Muut selitykset
Suura 112 korostaa sitä, että Jumalalla ei ole lasta, mikä edustaa itäisen kristinuskon piirissä yleistä polemiikkia Bysantin Nikean uskontunnustusta vastaan. Suurassa ei ole mitään puhtaasti islamilaista.
Koraanissa on useita kohtia, joita ei voi ymmärtää Jumalan omaksi puheeksi, vaikka Koraanin selityskirjallisuuden mukaan kyse on aina siitä. Suura 112 kuvailee Jumalan ominaisuuksia: ”Hän, Jumala, on yksi, Jumala, ikuinen.” Retorisesti asia ratkeaa, kun virkkeen alkuun pannaan imperatiivi ”Sano!” Näin virke muuttuu Jumalan puheeksi, jossa hän kehottaa uskovia lausumaan nämä sanat. Tätä ratkaisua Koraanissa käytetään kymmeniä kertoja.
ESPN2
ESPN2 ja ESPN2 HD ovat yhdessä Yhdysvaltain toiseksi suurin urheilukanava rinnakkaiskanaviensa ESPN:n ja ESPN HD:n jälkeen. Kanavan perustivat kokeilumielessä lokakuussa 1993 Scott Rasmussen ja hänen isänsä Bill Rasmussen ajatuksenaan, että yhdysvaltalaisten pitäisi nähdä enemmän urheilulähetyksiä, kun mitä aikaisemmin on ollut televisiossa tarjolla.
Chanoz-Châtenay
Chanoz-Châtenay on kunta Ainin departementissa Rhône-Alpesin hallintoalueella Ranskassa. Kunnassa oli 492 asukasta vuoden 1999 väestönlaskennassa. Chanoz-Châtenayn pinta-ala on 13 neliökilometriä.
Iittala
pienoiskuva|Kuva [[Iittalan rautatieasemalta.]]
Iittala on Hämeenlinnan kaupunkiin kuuluvan entisen Kalvolan kunnan keskustaajama ja suurin kylä. Iittalan taajamassa asui vuoden 2018 lopussa 2 348 asukasta.
Taajamassa sijaitsee Iittalan lasitehdas ja Iittalan lasikeskus. Taajaman kautta kulkee Riihimäki–Tampere-rata, joka on osa Suomen päärataa, ja siellä on Iittalan rautatieasema. Iittala liitettiin muun Kalvolan mukana Hämeenlinnaan kuntaliitoksessa vuonna 2009.
Iittalaan valmistui syksyllä 2017 hyvinvointikeskus Sauvola, jonka palvelut korvasivat muun muassa palvelukoti Koivurinteen toiminnan. Hyvinvointikeskus sijaitsee Sauvolan aukiolla.
Pertti Klemola
Pertti Juhani Klemola (2. heinäkuuta 1939 Helsinki – 15. maaliskuuta 2003 Helsinki) oli suomalainen toimittaja ja kirjailija, joka toimi myös tutkijana 1970-luvulla TANDEM-projektissa (Tasa-arvon ja demokratian tutkimus).
Klemola oli 23-vuotiaana Suosikin ensimmäinen päätoimittaja, ja sen jälkeen hän työskenteli naistenlehti Annan toimitussihteerinä ja kolumnistina. Myöhemmin hän oli toimittajana Yleisradiossa ja julkaisi useita kirjoja. Kun Suomen Akatemian rahoittama tasa-arvoa ja demokratiaa tutkiva ryhmä TANDEM perustettiin 1973, oli Klemola mukana ryhmässä tutkijana.
Klemolan kirja Kenen asialla SAK? herätti aikanaan huomiota, koska hän paljasti siinä SAK:n sosiaalidemokraattien saaneen taloudellista tukea työnantajien STK:lta Metallityöväen liiton vaalitaistelua varten. Toinen huomiota herättänyt Klemolan kirja oli 1981 ilmestynyt Helsingin sanomat, sananvapauden monopoli.
Elämä
Pertti Klemolan vanhemmat olivat Valto Klemola (1907–1957) ja Else Margit Lindroos (1911–1977). Hänen serkkunsa oli entinen Euroopan parlamentin jäsen Kyösti Virrankoski. Klemola kuoli lyhyen sairauden jälkeen maaliskuussa 2003.
Júnior (jalkapalloilija, 1954)
Leovegildo Lins da Gama Júnior eli Júnior (s. 29. kesäkuuta 1954) on entinen brasilialainen jalkapalloilija. Hän pelasi puolustajana ja keskikenttämiehenä.
Júnior esiintyi Brasilian jalkapallomaajoukkueessa toukokuun 1979 ja joulukuun 1992 välillä 74 kertaa ja teki kuusi maalia. Jalkapallon MM-kisoissa Júnior esiintyi 1982 ja 1986. Molemmilla kerroilla Brasilia oli suuri suosikki, mutta putosi silti jatkosta ennen mitalipelejä.
Júnior ehti edustaa myös italialaisia Torinoa ja Pescaraa vuosien 1984 ja 1989 välillä.
Jennison Heaton
Jennison Heaton (16. huhtikuuta 1904 New Haven, Connecticut – 6. elokuuta 1971 Burlingame, Kalifornia) oli yhdysvaltalainen skeleton- ja rattikelkkailija.
Heaton voitti St. Moritzin talviolympialaisissa 1928 kultaa skeletonissa ennen veljeään John Heatonia, joka sijoittui kilpailussa toiseksi. Heaton voitti samoissa kisoissa hopeaa rattikelkkailun viisihenkisissä kelkoissa, Yhdysvaltojen ykkösjoukkueessa. Maan kakkosjoukkue voitti lajissa olympiakultaa.
Thick as a Brick
Thick as a Brick on Jethro Tull -yhtyeen vuonna 1972 julkaisema albumi. Se sisältää vain yhden, koko albumin täyttävän n. 44 minuuttia kestävän kappaleen. Albumi tehtiin alun perin parodioimaan tuohon aikaan progressiivisessa rockissa muodissa olevia konsepti-albumeita erikoisine kansitaiteineen ja monimutkaisine sävellyksineen. Alkuperäinen, sanomalehden muotoon tehty kansitaide kertoo albumin olevan musiikillinen adaptio runoeepoksesta, jonka on tehnyt 8-vuotias "ihmelapsi", vaikka lyriikat kirjoitti alun perin yhtyeen johtohahmo Ian Anderson. Albumi oli niin kaupallinen kuin arvostelumenestyskin ja se nousi Yhdysvaltain albumilistan kärkeen.
Taustaa
Albumi sävellettiin valmiiksi pääosin vasta studiossa. Harjoitusten alkaessa Anderson ei ollut vielä saanut teosta valmiiksi ja tavanomaisesta albumikaavasta poiketen nyt ei ollut erillisiä valmiiksi demottuja lauluja. Studioon mennessä vain osa teoksesta oli valmiiksi harjoiteltu. Albumi nauhoitettiin kuitenkin Andersonin mukaan noin viikon aikana ja suurimmaksi osaksi livenä. Kitaristi Martin Barren mukaan kaikilla yhtyeen jäsenillä oli merkittävä osuus teoksen sävellystyössä.
Anderson on kertonut sanoituksen olevan osittain omaelämäkerrallinen, perustuen hänen itsensä ja yleensäkin lahjakkaiden nuorten sosiologisiin näkökulmiin lapsena. Sanoitus tehtiin kuitenkin tarkoituksella monimutkaiseksi, hämäräksi ja hämmentäväksi osana ns. "konsepti-parodiaa".
Anderson on myöntänyt, että albumi oli parodia ns. konseptin sisältävistä teema-albumeista, joita progressiivisen rockin yhtyeet, kuten Yes ja Emerson, Lake and Palmer tekivät. Vaikka hän kirjoitti kappaleen itse, hän päätti kreditoida itsensä lisäksi tekijäksi fiktiivisen henkilön Gerald Bostockin. Huolimatta albumin huumoriperäisistä lähtökohdista yleisöstä suurin osa luuli Bostockin olevan todellinen henkilö ja levyn huumori ymmärrettiin muutenkin monissa paikoin väärin.
Gerald Bostock
Gerald Bostock ("syntynyt" vuoden 1964 tienoilla) on fiktiivinen 8-vuotias lapsinero. Bostock, lempinimeltään Little Milton, on kirjoittanut runon nimeltään Thick as a Brick, joka käsittelee aikuiseksi kasvamisen haasteita, ja osallistunut sillä BBC:n kansainväliseen runokilpailuun. Tuomaristo kuitenkin diskaa Bostockin runon piakkoin sen jälkeen, kun se luetaan suorassa lähetyksessä ääneen, ja suosittelee Bostockille pikaista psyykkistä arviointia ja hoitoa. Diskauksesta suuttuneena Bostock telkeää itsensä huoneeseensa suostumatta tulemaan sieltä ulos. Bostockin diskauksen myötä runokilpailun voittaa 12-vuotias Mary Whiteyard kristilliseen etiikkaan keskittyvällä esseellään "He died to save the little children" ("Hän kuoli pelastaakseen pikkulapset").
The St. Cleve Chronicle and Linwell Advertiser
Albumin kansitaiteena toimii 12-sivuinen, oikeaan kokoon aukeava fiktiivisessä pikkukaupungissa ilmestyvä sanomalehti nimeltään The St. Cleve Chronicle and Linwell Advertiser, joka parodioi tuonaikaisia perinteisiä englantilaisia sanomalehtiä. Mukana on artikkeleitä, kilpailuja, ilmoituksia ja mainoksia. Se on päivätty 7. tammikuuta 1972. Etusivun uutisena on juuri Gerald Bostockin kohua herättänyt runo ja siihen liittyvät tapahtumat. Runon lyriikat löytyvät lehden sisäsivuilta ja myös Ian Andersonin salanimellä Julian Stone-Mason BA kirjoittama arvostelu albumista sisältyy lehteen.
Lehden sisällön suunnittelivat pääasiassa Anderson, basisti Jeffrey Hammond ja kosketinsoittaja John Evan sekä Chrysalis-yhtiön Roy Eldridge. Sanomalehden suunnittelu ja tekeminen kestivät tiettävästi pitempään kuin varsinaisen albumin.
Musiikillinen tyyli
Albumia on pidetty Jethro Tullin ensimmäisenä varsinaisena progressiivista rockia sisältävänä albumina. Myös Ian Anderson on tämän myöntänyt, vaikkakin lähtökohtana oli juuri parodioida progressiivisen rockin yhtyeitä. Hän on kuitenkin huomauttanut, että albumista saisi osiin jaoteltuna useita perinteisiä kolmen minuutin kappaleita.